La banda simfònica de la Lira Saguntina grava un nou volum de pasdobles dedicat a les Falleres Majors de la Federació Junta Fallera de Sagunt
20 de desembre 2018

![](/media/yrejrm4j/36_c_pasodobles_01.jpg)  
  

L'Auditori Joaquín Rodrigo de Sagunt va acollir diumenge passat, 16 de desembre, la presentació d'un nou volum de pasdobles dedicats a les Falleres Majors de la Federació Junta Fallera de Sagunt. Este segon CD, com l'anterior, ha sigut gravat per la banda simfònica de la Lira Saguntina on s'han gravat en un CD altres dotze pasdobles dedicats a les màximes representants de la festa de Sant Josep del Camp de Morvedre, que s'unixen als deu presentats fa just ara un any.

  

La banda simfònica de la Lira Saguntina, dirigida per Rafael Doménech, va interpretar els pasdobles creats per a les Falleres Majors de la Federació Junta Fallera de Sagunt des de 2009 fins a 2013 i 2018, en un acte que va estar presidit per les actuals màximes representants, Paula Marrón Pérez i Inés Miret Herrero que rebran els seus propis pasdobles el pròxim mes de febrer.

  

D'esta manera, es va retre homenatge a les Falleres Majors de 2009, Ángeles Alós García i Ana Palacios Jerez; a les del 2010, Pilar Pons Corona i Isabel Segura Grau; a les màximes representants de 2011, Yolanda Civera Monserrat i Rosanna Carnicero Rovira; de 2012, Alicia Abad Latorre i María Mena Arranz; i a les de l'exercici 2013, Esther Bosque Uviedo i Ana Martínez Llopis; així com a les Falleres Majors d'este passat any 2018, Mar Gimeno López i Andrea Escribá Fernandez.

  

Amb esta presentació i gràcies a la col·laboració del departament de Cultura de l'Ajuntament de Sagunt i a Caixa Popular, es complix el compromís de la Federació Junta Fallera de Sagunt, adquirit l'any passat, de gravar un nou CD recopilatori, en esta ocasió el segon volum, que recull els pasdobles que restaven, que unit al primer volum, que incloïa els de les Falleres Majors dels exercicis 2014 a 2017 completa la col·lecció de pasdobles dedicats a les falleres majors des que s'organitza el certamen de pasdobles fallers.

  

El regidor delegat de Cultura, José Manuel Tarazona, va entregar els CD’s a les falleres majors i va reconéixer el gran treball realitzat per la banda simfònica i tots els compositors dels pasdobles, així com de la Federació, en un any tan important per a la ciutat com és el de la seua capitalitat valenciana de la cultura.​

  

![](/media/dmldmts5/36_c_pasodobles_02.jpg)  
  
![](/media/rbflxf10/36_c_pasodobles_08.jpg)  
![](/media/qkkflgcc/36_c_pasodobles_04.jpg)  
![](/media/o0ro5imb/36_c_pasodobles_05.jpg)  
![](/media/vwhgbott/36_c_pasodobles_06.jpg)  
![](/media/3x3je23y/36_c_pasodobles_07.jpg)  
![](/media/q4wnvrew/36_c_pasodobles_09.jpg)  
![](/media/vmwjrs05/36_c_pasodobles_10.jpg)  
![](/media/kqflu2y2/36_c_pasodobles_11.jpg)  
  

*   [](http://www.facebook.com/sharer.php?u=https://aytosagunto.es/va/actualitat/la-banda-simfonica-de-la-lira-saguntina-grava-un-nou-volum-de-pasdobles-dedicat-a-les-falleres-majors-de-la-federacio-junta-fallera-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-banda-simfonica-de-la-lira-saguntina-grava-un-nou-volum-de-pasdobles-dedicat-a-les-falleres-majors-de-la-federacio-junta-fallera-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-banda-simfonica-de-la-lira-saguntina-grava-un-nou-volum-de-pasdobles-dedicat-a-les-falleres-majors-de-la-federacio-junta-fallera-de-sagunt/ "Linked In")
*   [](mailto:?body=https://aytosagunto.es/va/actualitat/la-banda-simfonica-de-la-lira-saguntina-grava-un-nou-volum-de-pasdobles-dedicat-a-les-falleres-majors-de-la-federacio-junta-fallera-de-sagunt/)